Arne Herløv Petersen

Tegn

Årstider

Pæreblomster falder

Nattergalens klage

Umuligt at sove

***

Poppelblade falder

Vildgåsens klage

Umuligt at sove

FORÅR

Onsdag kl. 12

Sirenehylet

løfter gaden op ved hårene

Fuglenes øjne

stivner til glas

En kugle af lyd

ruller hen over tagene

De lyse huse

står i nålekrampe på tæerne

Tog

ruste sveller morgen forår majgræs

rust rangere nedbrændt tog og røg

formål ukendt rustjern flyttes dampfløjt

rotteskred af tid før hjertet slår

Gry

Hvor himlens tynde

løgskæl

drypper lysets kulde

Træerne ser

uden bark

På den størknede jord

insekternes fingre

Mark

blæse sorte krager over marken

vende plovskær ormefrosne jord

fnyse plovhingst furen bag os synes

ikke mere mod den sorte sol

Aftendigt

Frostkamre i min krop

Aftenkloden

falder gennem et net af hår

Mørkets turbiner durrer et øjeblik

Ildfluerne tændes over græsset

Aftensø

ridse aftens stilhed fugleknive

flaskehimmel myggesangens durr

smalle båd fordøjet aftenskumring

dyb foreller sover to og to

SOMMER

Rovdyr

Lådne skyer

træder træder træder